Official Journal L 160 , 30/04/2004 P. 0112 - 0115



Id-Deċiżjoni tal-Kummissjoni tad-29 ta' April 2004 li jistabilixxi mi¿uri transitorji gal erti laboratorji nazzjonali ta' referenza gall-intraar ta' residwi fl-Istati Membri odda notifikati (notifikata taħt id-dokument numru K(2004) 1743) (Test b'relevanza għaż-ŻEE) (2004/479/KE) IL KUMMISSJONI TAL-KOMUNITAJIET EWROPEJ Wara li kkunsidrat it-Trattat li jistabbilixxi l-Komunitá Ewropea, Wara li kkunsidrat it-Trattat ta' Adeżjoni tar-Repubblika Ċeka, l-Estonja, Ċipru, il-Latvja, Malta, il-Lituwanja, l-Ungerija, il-Polonja, is-Slovenja u s-Slovakkja, u b'mod partikolari l-Artikolu 2(3) tiegħu, Wara li kkunsidrat l-Att ta' Adeżjoni tar-Repubblika Ċeka, l-Estonja, Ċipru, il-Latvja, il-Lituwanja, l-Ungerija, Malta, il-Polonja, is-Slovenja u s-Slovakkja, u b'mod partikolari l-Artikolu 42 tiegħu Billi: (1) Ċerti laboratorji nazzjonali ta' referenza għall-iskoperta ta' residwi fl-Istati Membri ġodda, imsemmija fid-Deċiżjoni tal-Kummissjoni 98/536/KE [1], ser ikollhom diffikultajiet fit-twettiq mill-1 ta' Mejju 2004 ta' ċerti kompiti konformi mad-Direttiva tal-Kunsill 96/23/KE tad-29 ta' April 1996 dwar miżuri għall-kontroll ta' ċerti sustanzi u residwi tagħhom f'annimali ħajjin u prodotti magħmula mill-annimali u li tħassar id-Direttivi 85/358/KEE u 86/469/KEE u d-Deċiżjonijiet 89/187/KEE u 91/664/KEE [2]. (2) Dawn il-laboratorji għandhom bżonn ta' perjodu ta' żmien limitat biex jippreparaw b'mod partikolari fejn jikkonċerna l-iżvilupp ta' metodi analitiċi biex ikun konformi bis-sħiħ mad-Direttiva 96/23/KE. (3) Biex tiġi ffaċilitata t-transizzjoni minn reġim eżistenti għal dak li jirriżulta mill-applikazzjoni tar-regoli veterinarji tal-Kommunità, huwa għalhekk xieraq li jingħata lil dawn il-laboratorji perjodu transizzjonali biex jkunu jistgħu jagħmlu l-preparamenti meħtieġa. (4) Dawn il-laboratorji taw garanziji li wieħed jista' joqgħod fuqhom ta' l-eżistenza tal-ftehim meħtieġ ma' laboratorji oħra fil-Kommunità Ewropea li ser iwettqu l-kompiti neċessarji matul dak iż-żmien. (5) Minħabba l-istat ta' preparazzjoni ta' dawn il-laboratorji, il-perjodu transizzjonali għandu jkun limitat għal perjodu massimu ta' 12-il xahar. (6) Il-miżuri previsti f'din id-Deċiżjoni huma bi qbil ma' l-opinjoni tal-Kumitat Permanenti dwar il-Katina ta' l-Ikel u s-Saħħa ta' l-Annimali, ADOTTAT DIN ID-DEĊIŻJONI: Artikolu 1 Matul perjodu li jiskadi fl-1 ta' Mejju 2005, il-laboratorji elenkati fil-kolonna D ta' l-Anness jistgħu jwettqu kompiti skond l-Artikolu 14(1) tad-Direttiva 96/23/KE li skond hi l-laboratorji elenkati fil-kolonna B huma elenkati fid-Deċiżjoni tal-Kummissjoni 98/536/KE. Artikolu 2 Id-Deċiżjoni ser ikollha effett mingħajr ħsara għal u mid-data ta' dħul fis-seħħ tat-Trattat ta' Adeżjoni tar-Repubblika Ċeka, l-Estonja, Ċipru, il-Latvja, il-Lituwanja, l-Ungerija, Malta, il-Polonja, is-Slovenja u s-Slovakkja. Artikolu 3 Din id-Deċiżjoni hija indirizzata lill-Istati Membri. Magħmula fi Brussel, fid-29 ta' April 2004. Għall-Kummissjoni David Byrne Membru tal-Kummissjoni [1] ĠU L 251, tal-11.9.98, p. 39. [2] ĠU L 125, tat-23.5.1996, p. 10. Direttiva kif l-aħħar emendata mill-Att ta' Adeżjoni 2003. -------------------------------------------------- L-ANNESS L-Istat Membru (A) | Laboratorju Nazzjonali ta' Referenza (B) | Gruppi ta' residwi (C) | Laboratorju Assoċjat (D) | Ir-Repubblika Ċeka | Laboratorju Nazzjonali ta' Referenza għal residwi ta' Drogi Veterinarji Ustav pro statni kontrolu veterinarnich biopre-paratu a leciv Hudcova 56 A 621 00 Brno | Grupp A6 (nitrofurans) | RIKILT — Institute Wageningen — NLtas-sigurtàta' l-ikel— | L-Estonja | Veterinaar-ja Toidulaboratoorium Väike-Paala 3 11415 Tallinn | Grupp A2, A3, B2(a) (avermectins) | EELA — il-Finlandja | Grupp A5 | LABERCA — Nantes, Unità Kimika | Grupp A6 (konferma) | Franza — GALAB — | Grupp B2(a)-levamisole, B3(e) | il-Ġermanja Amministrazzjoni Veterinarja u ta' l-Ikel Daniża — id-Danimarka | Grupp B3(e) | Amministrazzjoni Veterinarja u ta' l-Ikel Daniża — id-Danimarka | Ċipru | Εθνικό Έργαστήριο Αναφοράς για τον έλεγχο των υπολειµµάτων Γενικό Χηµείο του Κράτους Κίµωνος 44 1451 Λευκωσία National Reference Laboratory for the Control of Residues General State Laboratory Kimonos 44 1451, Nicosia | | | Il-Latvja | Valsts veterinarmedicinas diagnostikas centrs Lejupes iela 3 Riga, LV-1076 | Grupp B1 fil-għasel Grupp B3(e) fil-ħut | EELA -il-Finlandja | Il-Lituwanja | Nacionaline veterinarijos laboratorija J.Kairiukšcio g. 10 LT-2021 Vilnius | Gruppi B1, B3(e) fil-ħut Gruppi A6, B1, B2(c) fil-għasel | W.E.J GmbH Stenzelring 14 b 21107 Hamburg il-Ġermanja | Is-Slovenja | Nacionalni veterinarski Inštitut Gerbiceva 60 SI-1000 Ljubljana | Gruppi A1, A3, A4, A5, A6, B2(b), B2(d) | Chelab-Italy | Amitraz fil-għasel | Saħħa Pubblika Reġjonali Nova Gorica (ZZV-Ng) | Merkurju fil-ħut | Istitut tas-Saħħa PubblikaLaboratorju — Ljubljanata', | Is-Slovakkja | Štátny veterinárny a potravinový ústav Akademická 3 SK – 949 01 Nitra Štátny veterinárny a potravinový ústav Hlinkova 1/B SK – 040 01 Košice | Konferma għall-gruppi A1, A3, A4, A5 Konferma | ISCVBM BRNO (ir-Repubblika Ċeka) | għall-grupp B3(d) | Istitut Veterinarju ta' l-Istat JIHLAVA (ir-Repubblika Ċeka) | --------------------------------------------------